SENAปันผลดีบริหารงานอนุรักษ์นิยมแนะนำซื้อP/Eต่ำพร้อมอัพไซด์สูง37%

บล.ดีบีเอส วิคเคอร์ส ระบุในบทวิเคราะห์วันนี้(25มี.ค.58) ว่า บริษัท เสนาดีเวลลอปเม้นท์ จำกัด (มหาชน) หรือ SENA แผนการดำเนินงานในปี 2558 บริษัทตั้งเป้ารายได้ 3,000 ล้านบาท และยอดขายอยู่ที่ 4,500 บาท โดยเตรียมเปิดโครงการมูลค่ารวมกว่า 10,000 ล้านบาท สูงสุดเป็นประวัติการณ์ ภายใต้กลยุทธ์ "ไฟนีออน" ที่ส่องสว่างชัดเจน "เปิด-ปิด" ได้อย่างรวดเร็ว พร้อมรับมือกับสถานการณ์ที่เปลี่ยนแปลงได้อย่างทันท่วงทีโดยบริษัทจะเน้นไปที่ความชัดเจนทั้งในเรื่องของ Branding และ Segmentation รวมไปถึงบริการหลังการขาย 360 องศา สำหรับกำไรสุทธิปี 57 เป็น 435 ล้านบาท เพิ่มขึ้น 163 ล้านบาท หรือเพิ่มขึ้น 60% เทียบช่วงเดียวกันของปีก่อนมีกำไรสุทธิ 272 ล้านบาท เนื่องจากมีการเพิ่มสินค้าให้มีความหลากหลาย นำระบบพรีคาสท์มาใช้ และเน้นบริหารงานด้วยความยืดหยุ่น ตามสภาพแวดล้อมที่เปลี่ยนไป (Aspen)
25 มี.ค. 2558

บล.ดีบีเอส วิคเคอร์ส ระบุในบทวิเคราะห์วันนี้(25มี.ค.58) ว่า บริษัท เสนาดีเวลลอปเม้นท์ จำกัด (มหาชน) หรือ SENA แผนการดำเนินงานในปี 2558 บริษัทตั้งเป้ารายได้ 3,000 ล้านบาท และยอดขายอยู่ที่ 4,500 บาท โดยเตรียมเปิดโครงการมูลค่ารวมกว่า 10,000 ล้านบาท สูงสุดเป็นประวัติการณ์ ภายใต้กลยุทธ์ “ไฟนีออน” ที่ส่องสว่างชัดเจน “เปิด-ปิด” ได้อย่างรวดเร็ว พร้อมรับมือกับสถานการณ์ที่เปลี่ยนแปลงได้อย่างทันท่วงทีโดยบริษัทจะเน้นไปที่ความชัดเจนทั้งในเรื่องของ Branding และ Segmentation รวมไปถึงบริการหลังการขาย 360 องศา สำหรับกำไรสุทธิปี 57 เป็น 435 ล้านบาท เพิ่มขึ้น 163 ล้านบาท หรือเพิ่มขึ้น 60% เทียบช่วงเดียวกันของปีก่อนมีกำไรสุทธิ 272 ล้านบาท เนื่องจากมีการเพิ่มสินค้าให้มีความหลากหลาย นำระบบพรีคาสท์มาใช้ และเน้นบริหารงานด้วยความยืดหยุ่น ตามสภาพแวดล้อมที่เปลี่ยนไป (Aspen)
ที่ผ่านมาได้ประกาศจ่ายเงินปันผลจากงวดผลการดำเนินงานระหว่างวันที่ 1 กรกฎาคม-31 ธันวาคม 2557 โดยจ่ายปันผลเป็นหุ้นในอัตรา 7 หุ้นเดิมต่อ 1 หุ้นใหม่ และปันผลเป็นเงินสดในอัตรา 0.01587301588บาทต่อหุ้น ขึ้น XD วันที่ 29 เม.ย.58
คำแนะนำ: ซื้อ เรายังชอบแนวโน้มการเติบโตของกำไรสุทธิที่มีเสถียรภาพของบริษัท คาดว่ากำไรปีนี้เพิ่มได้ 10% เทียบช่วงเดียวกันของปีก่อนแต่สมมุติฐานรายได้ให้น้อยกว่าบริษัทไว้ก่อนที่ 2.8 พันล้านบาท ขณะที่เป้ารายได้บริษัทเป็น 3 พันล้านบาท P/E ปี 58 เป็นเพียง 6.6 เท่า เทียบกับอุตสาหกรรมที่ 9 เท่า จุดเด่นคือ เป็นหลักทรัพย์จ่ายปันผลได้สูง คาดการณ์อัตราผลตอบแทนปันผลปีนี้ดีเป็น 6.1% ราคาพื้นฐานประเมินด้วย P/E ปี 58 ที่ 9 เท่า ราคาปิดมีส่วนเพิ่มได้อีก 37%